На основу члана 36. став 2 Закона о приватизацији (''Службени гласник РС'', број 83/14, 46/15, 112/15 и 20/16), и члана 37. Статута Града Ниша (''Службени лист Града Ниша'', број 88/08, 143/16 и 18/19).

 Скупштина Града Ниша, на седници одржаној дана 2019. године, доноси

ОДЛУКУ

 о одређивању процента јавног капитала Града Ниша у привредном друштву „Технохемија“ А.Д. Београд

Члан 1.

Овом одлуком одређује се проценат јавног капитала Града Ниша у привредном друштву „Технохемија“ А.Д. Београд, матични број: 07032919, које се приватизује у поступку приватизације.

 Члан 2.

Структура капитала који се приватизује према подацима Централног регистра, депоа и клиринга хартија од вредности издаваоца „Технохемија“ А.Д. Београд је укупно 1.024.544 акција, ISIN број RSTHEME70352, CFI код ESVUFR, од којих Град Ниш поседује 328 акција, односно 0,03201% од укупне емисије акција.

Члан 3.

Акције из члана 2. у власништву Града одређују се као предмет продаје и даје се сагласност на продају јавног капитала у власништву Града Ниша у привредном друштву „Технохемија“ А.Д. Београд.

Члан 4.

Продају јавног капитала исказаног у акцијама које Град поседује у привредном друштву „Технохемија“ А.Д. Београд спровешће Министарство надлежно за послове привреде, сходно Закону о приватизацији.

Члан 5.

Средства остварена од продаје акција приход су буџета Града Ниша.

Члан 6.

Надзор над спровођењем ове одлуке врши надлежни орган локалне самоуправе, задужен за послове финансија.

Члан 7.

Ова одлука ступа на снагу осмог дана од дана објављивања у „Службеном листу Града Ниша“.

|  |  |
| --- | --- |
|  |  |

Број:

У Нишу,

СКУПШТИНА ГРАДА НИША

 Председник

 Мр Раде Рајковић